બિહાર- પાસપોર્ટ હોય કે ડ્રાઇવિંગ લાયસન્સ, મોબાઇલનું સીમ લોવાનું હોય કે કોલેજમા એડમિશન. દરેક વિભાગમાં આધાર કાર્ડ જરૂરી છે. દેશના દરેક નાગરિક માટે આધાર કાર્ડ ફરજિયાત બની ગયું છે. પરંતુ તેની ઉપયોગિતા અહીં સમાપ્ત થતી નથી. ઘરેથી ભૂલા પડેલા બાળકોને તેમના પરિજનો સુધી પહોંચાડવા માટે પણ આધાર કાર્ડ ‘આધાર’નું કામ કરી રહ્યું છે. બિહારના છપરામાં આવી જ ઘટના જોવા મળી. છાપરાના બાલગૃહમાં રહેતા નવ બાળકોને આધાર કાર્ડની મદદથી તેમના પરિવારને સોંપવામાં આવ્યા હતા. આ તમામ બાળકો દેશના અન્ય ભાગમાંથી ભૂલા પડીને છપરા પહોંચી ગયા હતા. અને અહીના બાળગૃહમાં રહેતા હતા. જેમાંના કેટલાક બાળકો તો અઢી વર્ષથી પણ વધુ સમયથી અહીં રહેતા હતા.